મંગળવારે સવારે બનાસકાંઠાના ચેખલા ગામ પાસે કાર અકસ્માત સર્જાયો હતો. જેમાં કાર ચાલકે સ્ટિયરિંગ ઉપરથી કાબુ ગુમાવતા કાર રોડની બાજુમાં આવેલા એક ઝાડ સાથે અથડાઇ હતી. અકસ્માતના પગલે એક જ પરિવારના ચાર લોકોને ગંભીર ઇજાઓ પહોંચી હતી. ઇજાગ્રસ્તોને સારવાર માટે હોસ્પિટલ ખસેડવામાં આવ્યા હતા. સાથે સાથે અકસ્માતની જાણ થતાં જ ઇકબાલગઢ પોલીસ ઘટના સ્થળે પહોંચીને આગળની કાર્યવાહી કરવાની તજવીજ હાથધરી હતી.